ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าลวดเหล็กกล้าเคลือบด้วยทองแดงเจือชนิดที่ใช้ผลิตยางนอกชนิดอัดลม(ลวดขอบยาง) ที่มีแหล่งกำเนิดจากสาธารณรัฐประชาชนจีนพ.ศ. ๒๕๕๙[๑] ตามที่คณะกรรมการพิจารณาการทุ่มตลาดและการอุดหนุนได้มีมติเมื่อวันที่ ๑ มีนาคม พ.ศ. ๒๕๕๙ให้เปิดการไต่สวนการทุ่มตลาดสินค้าลวดเหล็กกล้าเคลือบด้วยทองแดงเจือชนิดที่ใช้ผลิตยางนอกชนิดอัดลม(ลวดขอบยาง) ที่มีแหล่งกำเนิดจากสาธารณรัฐประชาชนจีนและต่อมากรมการค้าต่างประเทศได้ออกประกาศเปิดการไต่สวนประเด็นการทุ่มตลาดและความเสียหายจากการนำเข้าสินค้าดังกล่าวตามประกาศกรมการค้าต่างประเทศเรื่องเปิดการไต่สวนการทุ่มตลาดสินค้าลวดเหล็กกล้าเคลือบด้วยทองแดงเจือชนิดที่ใช้ผลิตยางนอกชนิดอัดลม(ลวดขอบยาง) ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๙ ลงวันที่ ๒ มีนาคมพ.ศ. ๒๕๕๙ นั้นคณะกรรมการพิจารณาการทุ่มตลาดและการอุดหนุนได้มีคำวินิจฉัยเบื้องต้นเมื่อวันที่๒๘ พฤศจิกายน พ.ศ. ๒๕๕๙ว่าผู้ผลิตสินค้าลวดเหล็กกล้าเคลือบด้วยทองแดงเจือชนิดที่ใช้ผลิตยางนอกชนิดอัดลม (ลวดขอบยาง)ที่มีแหล่งกำเนิดจากสาธารณรัฐประชาชนจีน ได้ส่งสินค้าดังกล่าวเข้ามาทุ่มตลาดและก่อให้เกิดความเสียหายอย่างสำคัญแก่อุตสาหกรรมภายในตามมาตรา๑๙ (๑) มาตรา ๒๐ และมาตรา ๒๑ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ และมีความจำเป็นต้องป้องกันความเสียหายอย่างสำคัญที่เกิดแก่อุตสาหกรรมภายในจึงเห็นสมควรให้ใช้มาตรการชั่วคราวตอบโต้การทุ่มตลาดจากการนำเข้าสินค้าลวดเหล็กกล้าเคลือบด้วยทองแดงเจือชนิดที่ใช้ผลิตยางนอกชนิดอัดลม(ลวดขอบยาง) ที่มีแหล่งกำเนิดจากสาธารณรัฐประชาชนจีนอาศัยอำนาจตามความในมาตรา๗ มาตรา ๔๑ มาตรา ๔๒ (๑) และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าลวดเหล็กกล้าเคลือบด้วยทองแดงเจือชนิดที่ใช้ผลิตยางนอกชนิดอัดลม(ลวดขอบยาง) ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๙ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นกำหนดเวลา ๔เดือนข้อ๓ ให้เรียกเก็บอากรชั่วคราวหรือหลักประกันการชำระอากรชั่วคราวเป็นหนังสือค้ำประกันจากธนาคารพาณิชย์ซึ่งดำเนินกิจการหรือมีสาขาดำเนินกิจการในประเทศไทยจากการนำเข้าสินค้าลวดเหล็กกล้าเคลือบด้วยทองแดงเจือชนิดที่ใช้ผลิตยางนอกชนิดอัดลม(ลวดขอบยาง) มีคาร์บอนตั้งแต่ร้อยละ ๐.๖ โดยน้ำหนัก ภายใต้พิกัดอัตราศุลกากรประเภทที่๗๒๑๗.๓๐.๓๑.๐๐๐ ที่มีแหล่งกำเนิดจากสาธารณรัฐประชาชนจีน ในอัตราดังต่อไปนี้(๑)ร้อยละ ๓๑.๖๐ ของราคา ซี ไอ เอฟ สำหรับสินค้าที่ผลิตจาก Shandong Daye Co., Ltd.(๒)ร้อยละ ๑๑.๐๓ ของราคา ซี ไอ เอฟ สำหรับสินค้าที่ผลิตจาก Ningbo Xinglun Steel Wire Co., Ltd.(๓)ร้อยละ ๖.๓๑ ของราคา ซี ไอ เอฟ สำหรับสินค้าที่ผลิตจาก Jiangsu Xingda Steel Tyre Cord Co., Ltd.(๔)ร้อยละ ๑๒.๐๕ ของราคา ซี ไอ เอฟ สำหรับสินค้าที่ผลิตจาก Hangzhou Xinglun Technology Co., Ltd.(๕)ร้อยละ ๓๓.๔๑ ของราคา ซี ไอ เอฟ สำหรับสินค้าที่ผลิตหรือส่งออกจากรายอื่นข้อ๔ ให้เรียกเก็บอากรชั่วคราวจากการนำเข้าสินค้าลวดเหล็กกล้าเคลือบด้วยทองแดงเจือชนิดที่ใช้ผลิตยางนอกชนิดอัดลม(ลวดขอบยาง) มีคาร์บอนตั้งแต่ร้อยละ ๐.๖ โดยน้ำหนักภายใต้พิกัดอัตราศุลกากรประเภทที่ ๗๒๑๗.๓๐.๓๑.๐๐๐ ที่มีแหล่งกำเนิดจากสาธารณรัฐประชาชนจีนในอัตราร้อยละ ๐ ของราคา ซี ไอ เอฟ ในกรณีดังต่อไปนี้(๑)กรณีที่ผู้ประกอบอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยการส่งเสริมการลงทุน(๓)กรณีที่ผู้นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากร ทั้งนี้การเรียกเก็บอากรชั่วคราวในอัตราร้อยละ ๐ ของราคา ซี ไอ เอฟดังกล่าวต้องปฏิบัติให้เป็นไปตามหลักเกณฑ์ วิธีการและเงื่อนไขในการยกเว้นอากรขาเข้าเพื่อการส่งออกตามที่กฎหมายว่าด้วยการนั้นกำหนด แล้วแต่กรณีประกาศ ณ วันที่ ๒ธันวาคม พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนปริยานุช/จัดทำ๙ ธันวาคม ๒๕๕๙วริญา/ตรวจ๙ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๔ ง/หน้า ๑๒/๗ ธันวาคม ๒๕๕๙